Let It Snow: Three Holiday Romances

אקספרס ג'ובילי

הסיפור מסופר בגוף ראשון מאת נערה בשם ג'ובילי דאוגל, שהוריה נעצרו בגין השתתפות במהומת קניות וג'ובילי נאלצת לנסוע לחג המולד לבית סביה בפלורידה, הרחק מנוח, ההחבר שלה.
לג'ובילי היו תוכניות מוקדמות לבלות את החג עם נוח, נער נאה ומקובל מבית ספרה. משפחתו של נוח עורכת ארוחה חגיגית ומרובת משתתפים מדי שנה, וג'ובילי ונוח החלו לצאת שנה קודם לכן, בארוחת חג המולד הקודם, ועל כן חגיגת חג המולד בביתה בריצ'מונד, חשובה לה מאוד. ברכבת היא פוגשת קבוצה של מעודדות בדרכן לתחרות, ומנסה להתרחק מהן מכיוון שהן מעצבנות אותה.
הרכבת נתקעת במערום שלג גדול שקבר את המסילה. ג'ובילי, שנמצאת בקרון עם המעודדות, מגלה שהחימום בקרונות הופחת כדי לחסוך באנרגיה. היא מנסה להתקשר לנוח, אך הוא לא עונה ולא ולא מתקשר חזרה. ג'ובילי מבחינה בסניף של רשת בתי מאפה בשם "בית האפיפית" מעבר לכביש שסמוך למסילה, ומחליטה לקחת את גורלה בידיה וללכת לבית המאפה. בבית האפיפית היא מתקבלת בסבר פנים יפות על ידי המוכר, ופוגשת בנער בן גילה, סטיוארט, שמזמין אותה לבית הוריו למשך החג. היא מסרבת, אך המעודדות באות גם הן לבית האפיפית והיא משנה את דעתה, והשניים יוצאים בסופה. בדרך המקפיאה הם בוחרים בקיצור דרך ונופלים לנחל קר ככפור. רטובים ורועדים מגיעים לביתו של סטיוארט ומסתבר שמדובר בבית יהודי. ג'ובילי מנסה להתקשר שוב לנוח אך הוא מנתק בטענה שמאוחר מידי ומבטיח להתקשר בבוקר. ג'ובילי נשארת לישון בסלון ובבוקר מעירה אותה אחותו הקטנה של סטיוארט שמזמינה אותה לשחק עימה.
אמו של סטיוארט מספרת לג'ובילי שמאז שנפרד מחברתו בשל בגידה בו הוא לא היה שמח כמו עתה, וג'ובילי מסבירה לה שיש לה כעת בן זוג. לאחר מספר שעות בהן נוח לא מתקשר כפי שהבטיח ג'ובילי מתקשרת אליו, ותרוציו של נוח מדוע לא התעניין ודאג לה לאחר שהוריה נאסרו והיא נתקעה בעיר זרה בסערה אינם מספקים אותה, והיא נפרדת ממנו. סטיוארט בא לנחם את ג'ובלי והיא מנשקת אותו אך מלאה ברגשות אשמה, ג'ובילי מתגנבת מהבית לתחנת הרכבת, אך סטיוארט יוצא אחריה ומשיג אותה. כשהטלפון מצלצל עם שיחה מנוח ג'ובילי משליכה את הטלפון לשלג, מנשקת את סטיוארט וחוזרת איתו לביתו.

A Cheertastic Christmas Miracle (נס חג מולד מעודד)

הסיפור מסופר בגוף ראשון על ידי נערבשם טובין. טובין מבלה את ערב חג המולד עם שני חבריו, ג'יי פי, חבר קוראני בן כיתתו, ודיוק (הדוכס) נערה גברית וגותית בת כיתתו ששמה האמיתי הוא אנג'י, בצפייה בסרטי ג'יימס בונד. הערב נקטע על ידי שיחה מאת קואן חברם הטוב שמתקשר מבית האפיפית המקומי, ומוסר להם שחבורת מעודדות נכנסה כרגע והם תקועות בבית הוופל, והם מתאמנות שם על תרגילי אקרובטיקה, ורוצות לשחק איתם טוויסטר (משחק חברה שמשלב אקרובטיקה עם צפיפות ואינטימיות). אבל עליהם למהר כי יש עוד שתי קבוצות של חברים שצריכות להגיע לבית האפיפית ורק אלו שיגיעו ראשונים יורשו להיכנס. ג'יי פי וטובין ממהרים להתארגן ולצאת לבית האפיפית שנמצא בעיר סמוכה, אך דיוק מסרבת בטענה שהיא מעדיפה לראות ג'יימס בונד, לאחר שטובין משכנע אותה להגיע לבית האפיפית, לא בשביל המעודדות אלא בשביל לביבות תפוחי האדמה שמוצעות שם.
השלישייה מתארגנת מהר ויוצאת לעבר המסעדה, כמה קילומטרים מהמסעדה מכונית השלישייה מאבדת שליטה ומתנגשת במערום שלג, ומאבדת גלגל. הם מחליטים להשאיר את המכונית מאחור ולהמשיך ברגל לבית האפיפית. מיד אחרי שהם מחליטים להמשיך הם פוגשים את התאומים טומי וטימי רסטון בפורד מוסטאנג. התאומים גם הוזמנו לבית האפיפית על ידי חברו של קואן ומתחרים בשלישייה. לאחר אי הבנה התאומים מתנגשים ממשיכים לבית האפיפית ומתנגשים בערמת שלג מיד אחרי שעוזבים את השלישייה. התאומים מאשימים את ג'יי פי בכך שנכנסו בשלג, ומתחילים לרדוף אחרי טובין וחבריו. ג'יי פי מצליח לטמון לתאומים מלכודת ובכך לעקבם רק כדי שיבינו ששכחו את הטוויסטר במכונית ושהם צריכים לחזור לקחת את המשחק. הם עושים מסלול עוקף כדי לא להתקל בתאומים ולוקחים את המשחק מין המכונית. בדרך חזור הם עוצרים בחנות הכלבו "דיוק אנד דאצ'ס" (הדוכס והדוכסית), שמשם שאוב כינוייה של אנג'י דיוק. שם קונים לטובין גרביים מכיוון שחוששים שהוא מקבל כוויות קור ברגליו. בחנות הם פוגשים באיש עטוף בנייר כסף שמציע להם גרר. אחרי שעוזבים את החנות הם פוגשים בתאומים כמה מאות מטרים מבית האפיפית, הפעם התאומים במכונית. ומתחיל מרדף נוסף הפעם אל עבר בית האפיפית, אל המרדף מצטרפים נערי הקולג' שהיו הקבוצה השלישית שהוזמנה לבית האפיפית.
באורך פלא ג'יי פי נכנס ראשון לבית האפיפית ואחריו נכנסים דיוק וטובין עם המשחק. במסעדה הם פוגשים בג'ב שמנסה לשווא ליצור קשר עם חברתו. ומבקש מהם שאם הם פוגשים משהיא ששמה אדי שיגידו לה שג'ב מחפש אותה. טובין מנסה לדבר עם אחת המעודדות אך מפסיק שרואה שדיוק חסרה. כשטובין יצא מבית האפיפית לחפש אותה הוא רואה אותה בוכה ומביעה את רגשותיה כלפי טובין, ועל כך שהיא מקנא שהוא ניסה לדבר עם המעודדות, טובין מתוודא על רגשותיו כלפי דיוק והשניים מתנשקים. בהמשך הערב השלישייה מזמינה גרר וחוזרת לביתו של טובין. בערב השניים הולכים לסניף סטארבקס המקומי להפגש שם.

The Patron Saint of Pings (הפטרון המגן של החזירים)

הסיפור השלישי מסופר בגוף ראשון על ידי נערה בשם אדי. אדי סוכלת מדיכדוך בעקבות פרידה שלה מבן זוגה, ג'ב, נער חצי צ'ירוקי וחצי אמריקאי. אדי פגשה את ג'ב שהוא החל ללמוד בבית ספרם בערך שנה וחצי לפני זמן הסיפור, לאחר כמה חודשים שאדי ניסתה להתקרב לג'ב אותו היא מצאה מושך, אך ביישנותו של ג'ב הקשתה עליה. בחג המולד שנה לפני הסיפור ג'ב ואדי התנשקו בפעם הראשונה בסניף סטארבקס. אדי וג'ב אהבו אחד את השני אך ג'ב היה ביישן וממעיט במחוות חיצוניות, בניגוד לאדי שרצתה את מחוות כמו החזקת ידיים בפומבי, או שיתקשר אליה כל לילה. השוני הזה ביניהם הוביל למספר מריבות, הגדולה מביניהם הייתה שבוע לפני הסיפור, לאחר המריבה אדי וג'ב הלכו למסיבה, במסיבה אדי פגשה את צ'רלי, נער שלומד איתה בבית הספר, צ'רלי ניחם את אדי, וחיזר אחריה, ובסופו של דבר אדי וצ'רלי התנשקו. יום אחר כך אחוזת רגשות אשמה, אדי נפרדה מג'ב שהיה מוכן לסלוח לה, אך היא התעקשה לסיים את הקשר. ג'ב החליט להיות בגפו ולקח רכבת לשמורת האינדיאנים שבה אביו גר. אדי נכנסה למשבר ולדיכאון בגלל געגועיה, הסתפרה וצבעה את שיערה בוורוד.
אדי נכנסה לחדרה והחלה לבכות. היא התקשרה לחברותיה טיגן ודורי והזמינה אותם אליה. חברותיה מנסות לנחמה וחושפות אותה לכך שהיא מרוכזת יותר מידי בעצמה. ולא מודעת לסובבים אותה. במהלך השיחה היא מספרת לחברותיה שהיא שלחה לג'ב הודעת דואר אלקטרוני, בה היא כתבה שהיא מתנצלת ושהיא רוצה שהם יחזרו ביחד. ג'ב ענה "ניראה". אדי מרגישה מנוחמת מהשיחה בסופו של דבר. טיגן, ידידתה של אדי האוהבת חזירים בצורה כפייתית, מודיע שהחזיר הננסי שאמצה מחווה יגיע היום בלילה לחנות החיות העירונית. אדי מודיע שהיא יכולה לאסוף את החזיר מחנות החיות בזמן שהיא תהיה בהפסקה ממשמרת, בסטארבקס שם היא עובדת למחרת בבוקר, בשביל לא לשכוח היא כותבת לעצמה פתק.
למחרת בבוקר אדי מגיעה לעבודתה לפנות בוקר וקצת אחרי הפתיחה בחמש לפנות בוקר נכנסים לחנות טובין ודיוק להזמין קפה. אדי ממשיכה לעבוד וקצת לפני תשע, השעה שבה הייתה אמורה לאסוף את גבריאל, החזיר מן חנות החיות. מגיע גל של אנשים קשישים לבית הקפה. בין היתר מגיע אישה בשם מייזי שטוענת שהיא מלאך של חג המולד, ואומרת לה שאנשים שוכחים לעשות דברים לאחרים כשהם עסוקים רק בעצמם. ההערה הזאת גורמת לאדי לשכוח לאסוף את גבריאל.  בשעה עשר וחצי אדי לוקחת הפסקה ואז מתקשרת לדורי, שנוזפת בה על כך שעדין לא אספה את החזיר. אדי ממהרת לחנות החיות כשמתברר לה שחצי שעה קודם לכן החזיר אומץ על ידי גברת כלשהי. אדי מבינה שהיא חייבת נואשות לאתר את אותה אישה. כשחוזרת לבית הקפה מתברר לה גם שאביה לקח לה את הרכב לעשות שליחויות אישיות, מה שמוביל אותה לחפש הסעה בשביל להגיע לאותה אישה, בנואשות היא מתקשרת לצ'רלי שמסכים להסיע אותה. בסופו של דבר מתברר שאותה אישה גרה במרחק הליכה מבית הקפה. אדי ממהרת לבית האישה שמבררת כמייזי, מלאך חג המולד, מייזי מספרת שהיא אמצה את החזיר בשביל ללמד את אדי לקח, על כך שצריכה להיות עסוקה לא רק בעצמה. אדי לוקחת את גבריאל ועוזבת בשמחה את מלאך חג המולד שלה.
בחזרה לבית הקפה היא פוגשת בסטיוארט וג'ובלי. שסטיוארט רואה את תג השם שלה הוא אומר שיש לו הודעה להעביר לה מג'ב. שאדי שומעת את ההודעה היא מתרגשת. ושעה קלה אחר כך נכנסים לבית הקפה טיגן ודורי בליווי ג'ב. טיגן מתרגשת לראות את החזיר ג'ב ואדי נפגשים וג'ב מספר את קורותיו ברכבת ובבית האפיפית.
דיוק וטובין נכנסים לשיחה ושמחזרים שראו אותם במסעדה. וג'ב בלי מבינה איך החיים של כולם השתלבו זה בזה ואיך הכל השתנה לטובה. הסיפור מסתיים בנשיקה של אדי וג'ב.

סרט

אולפני יוניברסל קנו את הזכויות להסרטה של הסרט בשנת 2014. הספר עובד לתסריט על פי קאי קנון, וצפוי לצאת לאקרנים בדצמבר 2016.